Sistema de Coordenaes Universal Tresversal Mercator

El **Sistema de Coordenaes Universal Tresversal de Mercator** (N'inglés *Universal Transverse Mercator*, **UTM**) ye un sistema de coordenaes sofitáu na proyeición xeográfica tresversa de Mercator, que se constrúi como la proyeición de Mercator normal, pero n'arróu de facela tanxente al Ecuador, faise tanxente a un meridianu. A desemeyanza del sistema de coordenaes tradicional, espresaes en llonxitú y llatitú, les magnitúes nel sistema **UTM** fainse en metros. (Ver Sistema de Coordenaes Xeográfiques)

## Proyeición Tresversa de Mercator

La **UTM** ye una proyeición cilíndrica conforme. El factor d'escala na direición del paralelu y na direición del meridianu son iguales **(h = k)**. 

Les llinies lloxodrómiques represéntense como llinies reutes sobro'l planu (mapa). Los meridianos proyéutense sobro'l planu con una separtación proporcional a la del modelu, asina hai equidistancia ente ellos. Sicasí los paralelos van separtándose a midida que nos alloñamos del Ecuador, polo qu'al aportar al Polu les deformaciones sedrán infinites. Ye la xida pola que namái se representa la rexón ente los paralelos 80ºN y 84ºS. Arriendes ye una proyeición compuesta; l'esfera represéntase en trozos, non entera. Pa ello dixébrase la Tierra en fusos de 6º de llonxitú caún.
 
La **proyeición UTM** tien la ventaya de que dengún puntu ta alloñáu del meridianu central de la so estaya, polo que les distorsiones son pequeñes. Esto algámase al costu de la discontinuidá: un puntu na llende de la estaya proyéutase en dos puntos desemeyaos, sacante que s'allugue nel ecuador. Una llinia que una dos puntos, ente estayes qu'enconten, nun ye continua sacante que crucie pel ecuador.

Pa torgar estes discontinuidades, a vegaes espárdense les estayes, pa que'l meridianu tanxente seya'l mesmu. Esto permite mapes continuos a veces estiéndense les zones, pa que'l meridianu tanxente seya'l mesmu. Esto permite mapes continuos cásique compatibles colos estándar. Sicasí, nes llendes d'eses estayes, les distorsiones son mayores que nes estayes estándar.

## Coordenaes UTM



### Fusos UTM
Dixébrase la Tierra en **60** fusos de **6°** de llonxitú, la estaya de proyeición de la UTM defínese ente los paralelos **80°S** y **84°N**. Cada fusu numbérase con un númberu ente'l **1** y el **60** , tando'l primer fusu llendáu ente les llonxitúes **180°** y **174°W** y centráu nel meridianu **177°W**. Cada fusu tien arreyáu un meridianu central, que ye au s'alluga l'orixe de coordenaes, xunto col ecuador

Los fusos numbérensen n'orde creciente haza l'este. Por exemplu, la Península Ibérica ta allugada nos Fusos **31** al **29**, y Canaries ta nel fusu **28**. Nel sistema de coordenaes xeográficu, les llonxitúes respreséntense davezu con valores que van dende los −180° hasta cásique 180° (intervalu (−180°,180°); el valir de llonxitú 180° nun se correspuende col fusu UTM 60, sinón col 1, darréu que nesi sistema 180° equival a −180°.

### Estayes UTM
Dixébrase la Tierra en **20** estayes de **8°** de llatitú, que se denomen con lletres dende la *C* hasta la *X*, sacantes les lletres **I** y **O**, pol so aldéu colos númberos **1** y **0**, respeutivamente. Como ye un sistema d'Estaos Xuníos, tampoco nun s'usa la lletra *Ñ*. La estaya *C* coincide col intervalu de llatitúes que va dende **80° S** (o −80°) hasta **72°S** (o −72°). Les estayes polares nun tán consideraes nesti sistema de referencia. Pa definir un puntu en cualesquier Polu, úsase'l sistema de coordenaes UPS. Si una estaya tien lletra igual o mayor que la **N** , la estaya ta allugada nel hemisferiu norte, mentanto que si ta nel Sur, la lletra ye menor que la **N**.

### Notación
Cada cuadrícula **UTM** defínese col númberu del Fusu y la lletra de la estaya. Por exemplu, la ciudá de Valencia taría na cuadrícula **30S**.

### Esceiciones
La rexella ye regular, sacantes en 2 estayes, dambes nel hemisferiu norte; la primera ye la estaya **32V** , que caltién el suroeste de Noruega; esta estaya foi espardida pa qu'abarcara la costa occidental d'esti país, a costu de la estaya **31V** que foi recortada. La segunda esceición afáyase entá más al norte, na estaya conocida como Svalbard

## Referencies

## Enllaces esternos

*El GPS 
* Conversión de coordenaes xeográfiques a UTM ya viceversa